erhwenkuo/poetry-chinese-zhtw huggingface dataset:
少年行
作者：鄭愔（唐）

潁川豪橫客，鹹陽輕薄兒。田竇方貴幸，趙李新相知。軒蓋終朝集，笙竽此夜吹。黃金盈篋笥，白日忽西馳。
中宗降誕日長寧公主滿月侍宴應制
作者：鄭愔（唐）

春殿猗蘭美，仙階柏樹榮。地逢芳節應，時睹聖人生。月滿增祥莢，天長髮瑞靈。南山遙可獻，常願奉皇明。
奉和幸上官昭容院獻詩四首
作者：鄭愔（唐）

地軸樓居遠，天臺闕路賒。何如遊帝宅，即此對仙家。座拂金壺電，池搖玉酒霞。無雲秦漢隔，別訪武陵花。堯茨姑射近，漢苑建章連。十五蓂知月，三千桃紀年。鸞歌隨鳳吹，鶴舞向鶤弦。更覓瓊妃伴，來過玉女泉。宮掖賢才重，山林高尚難。不言辭輦地，更有結廬歡。池棟清溫燠，巖窗起冱寒。幽亭有仙桂，聖主萬年看。槎流天上轉，茅宇禁中開。河鵲填橋至，山熊避檻來。庭花采菉蓐，岩石步莓苔。願奉輿圖泰，長開錦翰裁。
送金城公主適西蕃應制
作者：鄭愔（唐）

下嫁戎庭遠，和親漢禮優。笳聲出虜塞，簫曲背秦樓。貴主悲黃鶴，徵人怨紫騮。皇情眷億兆，割念俯懷柔。
奉和幸望春宮送朔方大總管張仁亶
作者：鄭愔（唐）

禦蹕下都門，軍麾出塞垣。長楊跨武騎，細柳接戎軒。睿曲風雲動，邊威鼓吹喧。坐帷將閫外，俱是報明恩。
奉和九月九日登慈恩寺浮圖應制
作者：鄭愔（唐）

湧霄開寶塔，倒影駐仙輿。雁子乘堂處，龍王起藏初。秋風聖主曲，佳氣史官書。願獻重陽壽，承歡萬歲餘。
銅雀妓
作者：鄭愔（唐）

日斜漳浦望，風起鄴臺寒。玉座平生晚，金尊妓吹闌。舞餘依帳泣，歌罷向陵看。蕭索松風暮，愁煙入井闌。
胡笳曲
作者：鄭愔（唐）

漢將留邊朔，遙遙歲序深。誰堪牧馬思，正是胡笳吟。曲斷關山月，聲悲雨雪陰。傳書問蘇武，陵也獨何心。
折楊柳
作者：鄭愔（唐）

青柳映紅顏，黃雲蔽紫關。忽聞邊使出，枝葉為君攀。舞腰愁欲斷，春心望不還。風花滾成雪，羅綺亂斑斑。
秋閨
作者：鄭愔（唐）

徵客向輪臺，幽閨寂不開。音書秋雁斷，機杼夜蛩催。虛幌風吹葉，閑階露濕苔。自憐愁思影，常共月裴回。
人日重宴大明宮恩賜彩縷人勝應制
作者：鄭愔（唐）

瓊殿含光映早輪，玉鸞嚴蹕望初晨。池開凍水仙宮麗，良時荷澤皆迎勝，窮谷晞陽猶未春。
奉和春日幸望春宮
作者：鄭愔（唐）

晨蹕淩高轉翠旌，春樓望遠背朱城。忽排花上游天苑，幸同葵藿傾陽早，願比盤根應候榮。
奉和幸三會寺應制
作者：鄭愔（唐）

鳥籀遺新閣，龍旗訪古臺。造書臣頡往，觀跡帝羲來。睿覽山川匝，宸心宇宙該。梵音隨駐輦，天步接乘杯。舊苑經寒露，殘池問劫灰。散花將捧日，俱喜聖慈開。
奉和幸大薦福寺
作者：鄭愔（唐）

舊邸三乘闢，佳辰萬騎留。蘭圖奉葉偈，芝蓋拂花樓。國會人王法，宮還天帝遊。紫雲成寶界，白水作禪流。雁塔昌基遠，鸚林睿藻抽。欣承大風曲，竊預小童謳。
同韋舍人早朝
作者：鄭愔（唐）

瑞闕龍居峻，宸庭鳳掖深。才良寄天綍，趨拜侶朝簪。飛馬看來影，喧車識駐音。重軒輕霧入，洞戶落花侵。聞有題新翰，依然想舊林。同聲慚卞玉，謬此託韋金。
塞外三首
作者：鄭愔（唐）

塞外蕭條望，徵人此路賒。邊聲亂朔馬，秋色引胡笳。遙嶂侵歸日，長城帶晚霞。斷蓬飛古戍，連雁聚寒沙。海暗雲無葉，山春雪作花。丈夫期報主，萬裡獨辭家。荒壘三秋夕，窮郊萬裡平。海陰凝獨樹，日氣下連營。戎旆霜旋重，邊裘夜更輕。將軍猶轉戰，都尉不成名。折柳悲春曲，吹笳斷夜聲。明年漢使返，須築受降城。陽鳥南飛夜，陰山北地寒。漢家征戍客，年歲在樓蘭。玉塞朔風起，金河秋月團。邊聲入鼓吹，霜氣下旌竿。海外歸書斷，天涯旅鬢殘。子卿猶奉使，常向節旄看。
春怨
作者：鄭愔（唐）

春朝物候妍，愁婦鏡臺前。風吹數蝶亂，露洗百花鮮。試出褰羅幌，還來著錦筵。曲中愁夜夜，樓上別年年。不及隨蕭史，高飛向紫煙。
貶降至汝州廣城驛
作者：鄭愔（唐）

近郊憑汝海，遐服指江幹。尚憶趨朝貴，方知失路難。曙宮平樂遠，秋澤廣城寒。岸葦新花白，山梨晚葉丹。鄉關千里暮，歲序四時闌。函塞雲間別，旋門霧裡看。夙年追騄驥，暮節仰鵷鸞。疲駑勞垂耳，騫騰詎矯翰。將調梅鉉實，不正李園冠。荊玉終無玷，隨珠忽已彈。曉裝違鞏洛，夕夢在長安。北上頻傷阮，西征未學潘。傾車無共轍，同派有殊瀾。去去懷知己，何由報一餐。
哭郎著作
作者：鄭愔（唐）

詩禮康成學，文章賈誼才。巳年人得夢，庚日鳥為災。書草藏天閣，琴聲入夜臺。荒階羅駁蘚，虛座網浮埃。白馬賓徒散，青烏隴隧開。空憐門下客，懷舊幾遲回。
詠黃鶯兒
作者：鄭愔（唐）

欲轉聲猶澀，將飛羽未調。高風不借便，何處得遷喬。
百舌
作者：鄭愔（唐）

百舌鳴高樹，弄音無常則。借問聲何煩，末俗不尚默。
湘口送友人
作者：李頻（唐）

中流欲暮見湘煙，葦岸無窮接楚田。去雁遠沖雲夢雪，零落梅花過殘臘，故園歸醉及新年。
鄂州頭陀寺上方
作者：李頻（唐）

高寺上方無不見，天涯行客思迢迢。西江帆掛東風急，感時歎物尋僧話，惟向禪心得寂寥。
寄遠
作者：李頻（唐）

槐欲成陰分袂時，君期十日複金扉。槐今落葉已將盡，須知此意同生死，不學他人空寄衣。
題張司馬別墅
作者：李頻（唐）

庭前樹盡手中栽，先後花分幾番開。巢鳥戀雛驚不起，門外尋常行樂處，重重履跡在莓苔。
長安即事
作者：李頻（唐）

長遇豪家不敢過，此身誰與取高科。故園久絕書來後，愁人白髮自生早，我獨少年能幾何。
漢上逢同年崔八
作者：李頻（唐）

去歲曾遊帝裡春，杏花開過各離秦。偶先託質逢知己，一回相見一回別，能得幾時年少身。
五月一日蒙替本官不得隨例入闕，感懷獻送相公
作者：李頻（唐）

五月傾朝謁紫宸，一朝無分在清塵。含香已去星郎位，知將何事酬公道，只養生靈似養身。
春閨怨
作者：李頻（唐）

紅妝女兒燈下羞，畫眉夫婿隴西頭。自怨愁容長照鏡，悔教征戍覓封侯。
送邊將
作者：李頻（唐）

防秋戎馬恐來奔，詔發將軍出雁門。遙領短兵登隴首，若縱干戈更深入，應聞收得到昆侖。
太和公主還宮
作者：李頻（唐）

天驕發使犯邊塵，漢將推功遂奪親。離亂應無初去貌，重上鳳樓追故事，幾多愁思向青春。
將赴黔州先寄本府中丞
作者：李頻（唐）

八月瞿塘到底翻，孤舟上得已銷魂。幕中職罷猶趨府，感知肺腑終難說，從此辭歸便掃門。
和友人下第北遊感懷
作者：李頻（唐）

聖代為儒可致身，誰知又別五陵春。青門獨出空歸鳥，且須共漉邊城酒，何必陶家有白綸。
樂遊原春望
作者：李頻（唐）

五陵佳氣晚氛氳，霸業雄圖勢自分。秦地山河連楚塞，無那楊華起愁思，滿天飄落雪紛紛。
黃雀行
作者：李頻（唐）

欲竊高倉集禦河，翩翩疑渡畏秋波。朱宮晚樹侵鶯語，誰令不解高飛去，破宅荒庭有網羅。
長安寓居寄柏侍郎
作者：李頻（唐）

霜輕兩鬢欲相侵，愁緒無端不可尋。秦女紅妝空覓伴，獨向灞陵東北望，一封書寄萬重心。
春日思歸
作者：李頻（唐）

春情不斷若連環，一夕思歸鬢欲斑。壯志未酬三尺劍，卻羨浮雲與飛鳥，因風吹去又吹還。
朔中即事
作者：李頻（唐）

關門南北雜戎夷，草木秋來即出師。落日風沙長暝早，自古邊功何不立，漢家中外自相疑。
感懷獻門下相公
作者：李頻（唐）

誰雲郎選不由詩，上相憐才積有時。卻是龍鍾到門晚，日望南宮看列宿，迢迢婺女與鄉比。
贈長城庾將軍
作者：李頻（唐）

初年三十拜將軍，近代英雄獨未聞。向國報恩心比石，定擁節麾從此去，安西大破犬戎群。
浙東獻鄭大夫
作者：李頻（唐）

聖主東憂漲海濱，思移副相倚陶鈞。樓臺獨坐江山月，幾時入去調元化，天下同為堯舜人。
鏡湖夜泊有懷
作者：李頻（唐）

廣水遙堤利物功，因思太守惠無窮。自從版築興農隙，想當戰國開時有，範蠡扁舟祗此中。
宣州獻從叔大夫
作者：李頻（唐）

清時選地任賢明，從此觀風輟尹京。日月天中辭洛邑，聞說聖朝同漢代，已愁徵入拜公卿。
賀同年翰林從叔舍人知制誥
作者：李頻（唐）

仙禁何人躡近蹤，孔門先選得真龍。別居雲路拋三省，芳年貴盛誰為比，鬱鬱青青嶽頂松。
吳門別主人
作者：李頻（唐）

早晚更看吳苑月，小齋長憶落西窗。不知明夜誰家見，應照離人隔楚江。
自黔中歸新安
作者：李頻（唐）

朝過春關辭北闕，暮參戎幕向南巴。卻將仙桂東歸去，江月相隨直到家。
奉和鄭燻相公
作者：李頻（唐）

三四株松匝草亭，便成彭澤柳為名。蓮峰隱去難辭闕，滻水朝回與出城。
及第後還家過峴嶺
作者：李頻（唐）

魏馱山前一朵花，嶺西更有幾千家。石斑魚鮓香沖鼻，淺水沙田飯繞牙。
春日旅舍
作者：李頻（唐）

未識東西南北路，青春白日坐銷難。如何一別故園後，五度花開五處看。
過長江傷賈島
作者：李頻（唐）

忽從一宦遠流離，無罪無人子細知。到得長江聞杜宇，想君魂魄也相隨。
自遣
作者：李頻（唐）

永擬東歸把釣絲，將行忽起半心疑。青雲道是不平地，還有平人上得時。
寄曹鄴
作者：李頻（唐）

終南山是枕前雲，禁鼓無因曉夜聞。朝客秋來不朝日，曲江西岸去尋君。
述懷
作者：李頻（唐）

望月疑無得桂緣，春天又待到秋天。杏花開與槐花落，愁去愁來過幾年。
客洛酬劉駕
作者：李頻（唐）

浮世總應相送老，共君偏更遠行多。此回不似前回別，聽盡離歌逐棹歌。
題釣臺障子
作者：李頻（唐）

君家儘是我家山，嚴子前臺枕古灣。卻把釣竿終不可，幾時入海得魚還。
題陽山顧煉師草堂
作者：李頻（唐）

若到當時上升處，長生何事後無人。前峰自去種松子，坐見年來取茯神。
聞金吾妓唱梁州
作者：李頻（唐）

聞君一曲古梁州，驚起黃雲塞上愁。秦女樹前花正發，北風吹落滿城秋。
遊蜀回簡友人
作者：李頻（唐）

別來十二月，去到漏天邊。不是因逢閏，還應是來年。
贈涇州王侍禦
作者：李頻（唐）

一旦天書下紫微，三年旌旆隴雲飛。塞門無事春空到，邊草青青戰馬肥。
夏日宿秘書姚監宅
作者：李頻（唐）

貴宅多嘉樹，先秋有好風。情閑離闕下，夢野在山中。露色浮寒瓦，螢光墮暗叢。聽吟麗句盡，河漢任西東。
過嵩陰隱者
作者：李頻（唐）

當門看少室，倚杖複披衣。每日醒還醉，無人是與非。架書抽讀亂，庭果摘嘗稀。獨有江南客，思家未得歸。
留別山家
作者：李頻（唐）

閑門不易求，半月在林丘。已與山水別，難為花木留。孤懷歸靜夜，遠會隔高秋。莫道無言去，冥心在重遊。
送人遊吳
作者：李頻（唐）

楚田開雪後，草色與君看。積水浮春氣，深山滯雨寒。毗陵孤月出，建業一鐘殘。為把鄉書去，因收別淚難。
東渭橋晚眺
作者：李頻（唐）

秦地有吳洲，千檣渭曲頭。人當返照立，水徹故鄉流。落第春難過，窮途日易愁。誰知橋上思，萬裡在江樓。
送延陵韋少府
作者：李頻（唐）

延陵稱貴邑，季子有高蹤。古跡傳多代，仙山管幾峰。微泉聲小雨，異木色深冬。去畢三年秩，新詩篋不容。
淮南送友人歸滄州
作者：李頻（唐）

風色忽西轉，坐為千里分。高帆背楚落，寒日逆淮曛。斷燒緣喬木，盤雕隱片雲。鄉關百戰地，歸去始休軍。
夏日題盩厔友人書齋
作者：李頻（唐）

修竹齊高樹，書齋竹樹中。四時無夏氣，三伏有秋風。黑處巢幽鳥，陰來叫候蟲。窗西太白雪，萬仞在遙空。
尋山
作者：李頻（唐）

一徑入雙崖，初疑有幾家。行窮人不見，坐久日空斜。石上生靈草，泉中落異花。終須結茅屋，向此學餐霞。
送元遂上人歸錢唐
作者：李頻（唐）

白衣遊帝鄉，已得事空王。卻返湖山寺，高禪水月房。雨中過嶽黑，秋後宿船涼。回顧秦人語，他生會別方。
貽友人喻坦之
作者：李頻（唐）

從容心自切，飲水勝銜杯。共在山中長，相隨闕下來。修身空有道，取事各無媒。不信昇平代，終遺草澤才。
送友人往振武
作者：李頻（唐）

風沙遙見說，道路替君愁。磧夜星垂地，雲明火上樓。徵鴻辭塞雪，戰馬識邊秋。不共將軍語，何因有去留。
賦得長城斑竹杖
作者：李頻（唐）

秦興版築時，翦伐不知誰。異代餘根在，幽人得手持。細看生古意，閑倚動邊思。莫作鳩形並，空將鶴發期。
送德清喻明府
作者：李頻（唐）

棹返霅溪雲，仍參舊使君。州傳多古跡，縣記是新文。水柵橫舟閉，湖田立木分。但如詩思苦，為政即超群。
送薛能少府任盩厔
作者：李頻（唐）

不才甘下第，君子蹇何重。相送昆明岸，同看太白峰。數瓢留頃刻，殘照迫從容。好去煙霞縣，仙人有舊蹤。
送許壽下第歸東山
作者：李頻（唐）

吾君設禮闈，誰合學忘機。卻是高人起，難為下第歸。出關心縱野，避世事終稀。莫更今秋夕，相思望少微。
冬夜酬範秘書
作者：李頻（唐）

九衢行一匝，不敢入他門。累日無餘事，通宵得至言。命嗟清世蹇，春覺閏冬暄。翻覆吟佳句，何酬國士恩。
送陸肱尉江夏
作者：李頻（唐）

如何執簡去，便作掛帆期。澤國三春早，江天落日遲。縣人齊候處，洲鳥欲飛時。免褐方三十，青雲豈白髭。
漢上送人西歸
作者：李頻（唐）

幾作西歸夢，因為愴別心。野銜天去盡，山夾漢來深。疊浪翻殘照，高帆引片陰。空留相贈句，畢我白頭吟。
蜀中逢友人
作者：李頻（唐）

自古有行役，誰人免別家。相歡猶陌上，一醉任天涯。積疊山藏蜀，潺湲水繞巴。他年複何處，共說海棠花。
寄範評事
作者：李頻（唐）

行坐不相遺，轅門載筆時。雅知難更遇，舊分合長思。夢即重尋熟，書常轉達遲。山齋終擬到，何日遂心期。
南遊過湘漢即事寄友人
作者：李頻（唐）

南去遠驅逐，三湘五月行。巴山雪水下，楚澤火雲生。向野聊中飯，乘涼探暮程。離懷不可說，已迫峽猿聲。
送許渾侍禦赴潤州
作者：李頻（唐）

家山近石頭，遂意恣東遊。祖席離烏府，歸帆轉蜃樓。陰氛出海散，落月向潮流。別有為霖日，孤雲未自由。
喜友人厲圖南及第
作者：李頻（唐）

相憂過己切，相賀似身榮。心達無前後，神交共死生。承家吾子事，登第世人情。未有通儒術，明時道不行。
送友人下第歸越
作者：李頻（唐）

歸意隨流水，江湖共在東。山陰何處去，草際片帆通。雨色春愁裡，潮聲曉夢中。雖為半年客，便是往來鴻。
寄友人
作者：李頻（唐）

一別一相見，須臾老此生。客衣寒後薄，山思夜深清。詩近吟何句，髭新白幾莖。路岐如昨日，來往夢分明。
送友人下第歸宛陵
作者：李頻（唐）

天涯長戀親，闕下獨傷春。擬住還求己，須歸不為身。臨岐仍犯雪，掛席始離塵。共泣東風別，同為滄海人。
秋夜對月寄鳳翔範書記
作者：李頻（唐）

月過秋霖後，光應夜夜清。一回相憶起，幾度獨吟行。河漢東西直，山川遠近明。寸心遙往處，新有雁來聲。
送孫明秀才往潘州訪韋卿
作者：李頻（唐）

北鳥飛不到，北人今去遊。天涯浮瘴水，嶺外問潘州。草木春冬茂，猿猱日夜愁。定知遷客淚，應只對君流。
八月十五夜對月
作者：李頻（唐）

陰盛此宵中，多為雨與風。坐無雲雨至，看與雪霜同。抱濕離遙海，傾寒向迥空。年年不可值，還似命難通。
及第後歸
作者：李頻（唐）

家臨浙水傍，岸對買臣鄉。縱棹隨歸鳥，乘潮向夕陽。苦吟身得雪，甘意鬢成霜。況此年猶少，酬知足自強。
過巫峽
作者：李頻（唐）

擁棹向驚湍，巫峰直上看。削成從水底，聳出在雲端。暮雨晴時少，啼猿渴下難。一聞神女去，風竹掃空壇。
代宛轉歌二首
作者：劉方平（唐）

星參差，明月二八燈五枝。黃鶴瑤琴將別去，曉將近，黃姑織女銀河盡。九華錦衾無複情，
烏棲曲二首
作者：劉方平（唐）

蛾眉曼臉傾城國，鳴環動佩新相識。銀漢斜臨白玉堂，芙蓉行障掩燈光。畫舸雙艚錦為纜，芙蓉花發蓮葉暗。門前月色映橫塘，感郎中夜度瀟湘。
巫山高
作者：劉方平（唐）

楚國巫山秀，清猿日夜啼。萬重春樹合，十二碧峰齊。峽出朝雲下，江來暮雨西。陽臺歸路直，不畏向家迷。
巫山神女
作者：劉方平（唐）

神女藏難識，巫山秀莫群。今宵為大雨，昨日作孤雲。散漫愁巴峽，徘徊戀楚君。先王為立廟，春樹幾氛氳。
梅花落
作者：劉方平（唐）

新歲芳梅樹，繁花四面同。春風吹漸落，一夜幾枝空。少婦今如此，長城恨不窮。莫將遼海雪，來比後庭中。
銅雀妓
作者：劉方平（唐）

遺令奉君王，嚬蛾強一妝。歲移陵樹色，恩在舞衣香。玉座生秋氣，銅臺下夕陽。淚痕沾井幹，舞袖為誰長。
秋夜思
作者：劉方平（唐）

旅夢何時盡，征途望每賒。晚秋淮上水，新月楚人家。猿嘯空山近，鴻飛極浦斜。明朝南岸去，言折桂枝花。
秋夜泛舟
作者：劉方平（唐）

林塘夜發舟，蟲響荻颼颼。萬影皆因月，千聲各為秋。歲華空複晚，鄉思不堪愁。西北浮雲外，伊川何處流。
折楊枝
作者：劉方平（唐）

官渡初楊柳，風來亦動搖。武昌行路好，應為最長條。葉映黃鸝夕，花繁白雪朝。年年攀折意，流恨入纖腰。
班婕妤
作者：劉方平（唐）

夕殿別君王，宮深月似霜。人幽在長信，螢出向昭陽。露浥紅蘭濕，秋凋碧樹傷。惟當合歡扇，從此篋中藏。
新春
作者：劉方平（唐）

南陌春風早，東鄰曙色斜。一花開楚國，雙燕入盧家。眠罷梳雲髻，妝成上錦車。誰知如昔日，更浣越溪紗。
寄嚴八判官
作者：劉方平（唐）

洛陽新月動秋砧，瀚海沙場天半陰。出塞能全仲叔策，懷袖未傳三歲字，相思空作隴頭吟。
秋夜寄皇甫冉鄭豐
作者：劉方平（唐）

洛陽清夜白雲歸，城裡長河列宿稀。秋後見飛千里雁，借問客書何所寄，用心不啻兩鄉違。
寄隴右嚴判官
作者：劉方平（唐）

副相西征重，蒼生屬望晨。還同周薄伐，不取漢和親。虜陣摧枯易，王師決勝頻。高旗臨鼓角，太白靜風塵。赤狄爭歸化，青羌已請臣。遙傳閫外美，盛選幕中賓。玉劍光初發，冰壺色自真。忠貞期報主，章服豈榮身。邊草含風綠，徵鴻過月新。胡笳長出塞，隴水半歸秦。絕漠多來往，連年厭苦辛。路經西漢雪，家擲後園春。誰念煙雲裡，深居汝潁濱。一叢黃菊地，九日白衣人。松葉疏開嶺，桃花密映津。縑書若有寄，為訪許由鄰。
擬娼樓節怨
作者：劉方平（唐）

上苑離離鶯度，昆明冪冪蒲生。時光春華可惜，何須對鏡含情。
採蓮曲
作者：劉方平（唐）

落日晴江裡，荊歌豔楚腰。採蓮從小慣，十五即乘潮。
長信宮
作者：劉方平（唐）

夢裡君王近，宮中河漢高。秋風能再熱，團扇不辭勞。
京兆眉
作者：劉方平（唐）

新作蛾眉樣，誰將月裡同。有來凡幾日，相效滿城中。
春雪
作者：劉方平（唐）

飛雪帶春風，裴回亂繞空。君看似花處，偏在洛陽東。
望夫石
作者：劉方平（唐）

佳人成古石，蘚駁覆花黃。猶有春山杏，枝枝似薄妝。
送別
作者：劉方平（唐）

華亭霽色滿今朝，雲裡檣竿去轉遙。莫怪山前深複淺，清淮一日兩回潮。
夜月
作者：劉方平（唐）

更深月色半人家，北斗闌幹南鬥斜。今夜偏知春氣暖，蟲聲新透綠窗紗。
春怨
作者：劉方平（唐）

紗窗日落漸黃昏，金屋無人見淚痕。寂寞空庭春欲晚，梨花滿地不開門。
代春怨
作者：劉方平（唐）

朝日殘鶯伴妾啼，開簾只見草萋萋。庭前時有東風入，楊柳千條盡向西。
闕下春日
作者：鄭谷（唐）

建章宮殿紫雲飄，春漏遲遲下絳霄。綺陌暖風嘶去馬，秦楚年年有離別，揚鞭揮袖灞陵橋。
贈劉神童
作者：鄭谷（唐）

習讀在前生，僧談足可明。還家雖解喜，登第未知榮。時果曾沾賜，春闈不掛情。燈前猶惡睡，寤語讀書聲。
遠遊
作者：鄭穀（唐）

江湖猶足事，食宿戍鼙喧。久客秋風起，孤舟夜浪翻。鄉音離楚水，廟貌入湘源。岸闊鳧鷖小，林垂橘柚繁。津官來有意，漁者笑無言。早晚酬僧約，中條有藥園。
光化戊午年舉公見示省試春草碧色詩偶賦是題
作者：鄭穀（唐）

萇弘血染新，含露滿江濱。想得尋花徑，應迷拾翠人。窗紗迎擁砌，簪玉姑成茵。天借新晴色，雲饒落日春。嵐光垂處合，眉黛看時嚬。願與仙桃比，無令惹路塵。
江際
作者：鄭穀（唐）

杳杳漁舟破暝煙，疏疏蘆葦舊江天。那堪流落逢搖落，兵車未息年華促，早晚閑吟向滻川。
將之瀘郡旅次遂州遇裴晤員外謫居於此話舊淒涼因寄二首
作者：鄭谷（唐）

誰解登高問上玄，謫仙何事謫詩仙，雲遮列宿離華省，不知幾首南行曲，留與巴兒萬古傳。昔年共照松溪影，松折溪荒僧已無。今日重思錦城事，我拜師門更南去，荔枝春熟向渝瀘。
次韻和秀上人長安寺居言懷寄渚宮禪者
作者：鄭穀（唐）

舊齋松老別多年，香社人稀喪亂間。出寺只知趨內殿，唯恐興來飛錫去，老郎無路更追攀。
蜀中春日
作者：鄭谷（唐）

海棠風外獨沾巾，襟袖無端惹蜀塵。和暖又逢挑菜日，何事晚來微雨後，錦江春學曲江春。
遊蜀
作者：鄭谷（唐）

所向明知是暗投，兩行清淚語前流。雲橫新塞遮秦甸，梅黃麥綠無歸處，可得漂漂愛浪遊。
峽中嘗茶
作者：鄭穀（唐）

蔟蔟新英摘露光，小江園裡火煎嘗。吳僧漫說鴉山好，鹿門病客不歸去，酒渴更知春味長。
輦下冬暮詠懷
作者：鄭穀（唐）

永巷閑吟一徑蒿，輕肥大笑事風騷。煙含紫禁花期近，十年春淚催衰颯，羞向清流照鬢毛。
石城
作者：鄭穀（唐）

石城昔為莫愁鄉，莫愁魂散石城荒。江人依舊棹舴艋，煙濃草遠望不盡，千古漢陽閑夕陽。
蜀中三首
作者：鄭穀（唐）

馬頭春向鹿頭關，遠樹平蕪一望閑。雪下文君沾酒市，堤月橋燈好時景，漢庭無事不徵蠻。夜無多雨曉生塵，草色嵐光日日新。蒙頂茶畦千點露，卻共海棠花有約，數年留滯不歸人。渚遠江清碧簟紋，小桃花繞薛濤墳。朱橋直指金門路，子規夜夜啼巴樹，不並吳鄉楚國聞。
少華甘露寺
作者：鄭谷（唐）

石門蘿徑與天鄰，雨檜風篁遠近聞。飲澗鹿喧雙派水，長欲然香來此宿，北林猿鶴舊同群。
慈恩寺偶題
作者：鄭穀（唐）

往事悠悠添浩歎，勞生擾擾竟何能。故山歲晚不歸去，吟餘卻起雙峰念，曾看庵西瀑布冰。
石門山泉
作者：鄭穀（唐）

一脈清冷何所之，縈莎漱蘚入僧池。雲邊野客窮來處，煙春雨晚閑吟去，不復遠尋皇子陂。
渭陽樓閑望
作者：鄭穀（唐）

千重二華見皇州，望盡凝嵐即此樓。細雨不藏秦樹色，擾擾塵中猶未已，可能疏傅獨能休。
送田光
作者：鄭穀（唐）

九陌低迷誰問我，五湖流浪可悲君。著書笑破蘇司業，耒陽江口春山綠，慟哭應尋杜甫墳。
送進士吳延保及第後南遊
作者：鄭谷（唐）

得意卻思尋舊跡，新銜未切向蘭臺。吟看秋草出關去，江湖易有淹留興，莫待春風落庾梅。
送進士王駕下第歸蒲中
作者：鄭穀（唐）

失意離愁春不知，到家時是落花時。孤單取事休言命，應嗟我又巴江去，遊子悠悠聽子規。
作尉鄠郊送進士潘為下第南歸
作者：鄭穀（唐）

歸去宜春春水深，麥秋梅雨過湘陰。鄉園幾度經狂寇，灞陵橋上楊花裡，酒滿芳樽淚滿襟。
送進士韋序赴舉
作者：鄭穀（唐）

丹霞照上三清路，瑞錦裁成五色毫。波浪不能隨世態，預想明年騰躍處，龍津春碧浸仙桃。
寄獻狄右丞
作者：鄭穀（唐）

逐勝偷閒向杜陵，愛僧不愛紫衣僧。身為醉客思吟客，孤單小諫漁舟在，心戀清潭去未能。
轉正郎後寄獻集賢相公
作者：鄭谷（唐）

予名初在德門前，屈指年來三十年。自賀孤危終際會，平昔苦心何所恨，受恩多是舊詩篇。
所知從事近藩偶有懷寄
作者：鄭穀（唐）

官舍種莎僧對榻，生涯如在舊山貧。酒醒草檄聞殘漏，霜臺伏首思歸切，莫把漁竿逐逸人。
獻大京兆薛常侍能
作者：鄭谷（唐）

恥將官業競前途，自愛篇章古不如。一炷香新開道院，唯有明公賞新句，秋風不敢憶鱸魚。
寄贈孫路處士
作者：鄭谷（唐）

平生詩譽更誰過，歸老東吳命若何。知己凋零垂白髮，深入富春人不見，閑門空掩半庭莎。
獻制誥楊舍人
作者：鄭穀（唐）

為郡東吳只飲冰，瑣闈頻降鳳書徵。隨行已有朱衣吏，葦陂竹塢情無限，閒話毗陵問杜陵。
次韻酬張補闕因寒食見寄之什
作者：鄭谷（唐）

柳近清明翠縷長，多情右袞不相忘。開緘雖睹新篇麗，朝稀且莫輕春賞，勝事由來在帝鄉。
贈宗人前公安宰君
作者：鄭穀（唐）

喧卑從宦出喧卑，別畫能琴又解棋。海上春耕因亂廢，孤散恨無推唱路，耿懷吟得贈君詩。
寄贈楊夔處士
作者：鄭谷（唐）

結茅只約釣魚臺，濺水鸕鷀去又回。春臥甕邊聽酒熟，國步未安風雅薄，可能高尚掞天才。
寄同年禮部趙郎中
作者：鄭谷（唐）

仙步徐徐整羽衣，小儀澄澹轉中儀。樺飄紅燼趨朝路，自憐孤宦誰相念，禱祝空吟一首詩。
春暮詠懷寄集賢韋起居袞
作者：鄭穀（唐）

寂寂風簾信自垂，楊花筍籜正離披。長安一夜殘春雨，五湖煙網非無意，未去難忘國士知。
多情
作者：鄭穀（唐）

賦分多情卻自嗟，蕭衰未必為年華。睡輕可忍風敲竹，鶯春雁夜長如此，賴是幽居近酒家。
感懷投時相
作者：鄭穀（唐）

非才偶忝直文昌，兩鬢年深一鏡霜。待漏敢辭稱小吏，丞相舊知為學苦，更教何處貢篇章。
自貽
作者：鄭穀（唐）

飲筵博席與心違，野眺春吟更是誰。琴有澗風聲轉淡，頭角俊髦應指笑，權門蹤跡獨差池。
自遣
作者：鄭谷（唐）

強健宦途何足謂，入微章句更難論。誰知野性真天性，朝回何處消長日，紫閣峰南有舊村。
中年
作者：鄭谷（唐）

漠漠秦雲淡淡天，新年景象入中年。情多最恨花無語，衰遲自喜添詩學，更把前題改數聯。
自適
作者：鄭穀（唐）

紫陌賓士不暫停，送迎終日在郊坰。年來鬢畔未垂白，春風只有九十日，可合花前半日醒。
結綬鄠郊縻攝府署偶有自詠
作者：鄭穀（唐）

鶯離寒穀士逢春，釋褐來年暫種芸。自笑老為梅少府，推卻簿書搔短髮，落花飛絮正紛紛。
漂泊
作者：鄭穀（唐）

槿墜蓬疏池館清，日光風緒淡無情。鱸魚斫鱠輸張翰，黃花催促重陽近，何處登高望二京。
吊故禮部韋員外序
作者：鄭穀（唐）

臘雪初晴花舉杯，便期攜手上春臺。高情唯怕酒不滿，杜陵芳草年年綠，醉魄吟魂無複回。
渼陂
作者：鄭穀（唐）

昔事東流共不回，春深獨向渼陂來。亂前別業依稀在，潸然四顧難消遣，只有佯狂泥酒杯。
代秋扇詞
作者：鄭穀（唐）

露入庭蕪恨已深，熱時天下是知音。汗流浹背曾施力，綠槐陰合清和後，不會何顏又見尋。
宣義裡舍冬暮自貽
作者：鄭穀（唐）

幽居不稱在長安，溝淺浮春岸雪殘。板屋漸移方帶野，滿眼塵埃馳騖去，獨尋煙竹剪漁竿。
省中偶作
作者：鄭穀（唐）

三轉郎曹自勉旃，莎階吟步想前賢。未如何遜無佳句，乳毛松雪春來好，直夜清閒且學禪。
同志顧雲下第出京偶有寄勉
作者：鄭穀（唐）

鳳策聯華是國華，春來偶未上仙槎。鄉連南渡思菰米，一般情緒應相信，門靜莎深樹影斜。
敷溪高士
作者：鄭穀（唐）

敷溪南岸掩柴荊，掛卻朝衣愛淨名。閑得林園栽樹法，謫去徵還何擾擾，片雲相伴看衰榮。
九日偶懷寄左省張起居
作者：鄭穀（唐）

令節爭歡我獨閑，荒臺盡日向晴山。渾無酒泛金英菊，羨君官重多吟興，醉帶南陂落照還。
春夕伴同年禮部趙員外省直
作者：鄭穀（唐）

錦帳名郎重錦科，清宵寓直縱吟哦。冰含玉鏡春寒在，流鶯百囀和殘漏，猶把芳樽藉露莎。
倦客
作者：鄭穀（唐）

十年五年岐路中，千里萬裡西複東。匹馬愁沖晚村雪，閑烹蘆筍炊菰米，會向源鄉作醉翁。
溫處士能畫鷺鶿以四韻換之
作者：鄭穀（唐）

昔年吟醉繞江蘺，愛把漁竿伴鷺鶿。聞說小毫能縱逸，得向曉窗閑掛玩，雪蓑煙艇恨無遺。
駕部鄭郎中三十八丈尹貳東周榮加金紫穀以末派…因賀送
作者：鄭穀（唐）

香浮玉陛曉辭天，袍拂蒲茸稱少年。郎署轉曹雖久次，今日龍門看松雪，探春明日向平泉。
欹枕
作者：鄭穀（唐）

欹枕高眠日午春，酒酣睡足最閑身。明朝會得窮通理，未必輸他馬上人。
野步
作者：鄭穀（唐）

翠嵐迎步興何長，笑領漁翁入醉鄉。日暮渚田微雨後，鷺鶿閒暇稻花香。
偶書
作者：鄭谷（唐）

承時偷喜負明神，務實那能得庇身。不會蒼蒼主何事，忍饑多是力耕人。
靜吟
作者：鄭穀（唐）

騷雅荒涼我未安，月和餘雪夜吟寒。相門相客應相笑，得句勝於得好官。
和知己秋日傷懷
作者：鄭穀（唐）

流水歌聲共不回，去年天氣舊亭臺。梁塵寂寞燕歸去，黃蜀葵花一朵開。
穀比歲受同年丈人故川守李侍郎教諭衰晏龍鍾益用…自貽
作者：鄭穀（唐）

多感京河李丈人，童蒙受教便書紳。文章至竟無功業，孤單所得皆逾分，歸種敷溪一畝春。
郊墅
作者：鄭谷（唐）

韋曲樊川雨半晴，竹莊花院遍題名。畫成煙景垂楊色，渼陂水色澄於鏡，何必滄浪始濯纓。
舟行
作者：鄭穀（唐）

九派迢迢九月殘，舟人相語且相寬。村逢好處嫌風便，季鷹可是思鱸鱠，引退知時自古難。
奔問三峰寓止近墅
作者：鄭穀（唐）

半年奔走頗驚魂，來謁行宮淚眼昏。鴛鷺入朝同待漏，兵革未休無異術，不知何以受君恩。
朝直
作者：鄭穀（唐）

朝直叨居省閣間，由來疏退校安閒。落花夜靜宮中漏，孤峰未得深歸去，名畫偏求水墨山。
巴江
作者：鄭穀（唐）

亂來奔走巴江濱，愁客多於江徼人。朝醉暮醉雪開霽，鬢禿又驚逢獻歲，眼前渾不見交親。
故許昌薛尚書能嘗為都官郎中後數歲故建州…遂賦自賀
作者：鄭穀（唐）

都官雖未是名郎，踐曆曾聞薛許昌。複有李公陪雅躅，他日節旄如可繼，不嫌曹冷在中行。
訪題表兄王藻渭上別業
作者：鄭谷（唐）

桑林搖落渭川西，蓼水彌彌接稻泥。幽檻靜來漁唱遠，中表人稀離亂後，花時莫惜重相攜。
題汝州從事廳
作者：鄭谷（唐）

詩人公署如山舍，只向階前便采薇。驚燕拂簾閑睡覺，自說小池栽葦後，雨涼頻見鷺鶿飛。
谷初忝諫垣今憲長薛公方在西閣知獎隆異以四韻代述榮感
作者：鄭谷（唐）

舊詩常得在高吟，不奈公心愛苦心。道自瑣闈言下振，自拂青萍知有地，齋誠旦夕望為霖。
兵部盧郎中光濟借示詩集，以四韻謝之
作者：鄭穀（唐）

七子風騷尋失主，五君歌誦久無聲。調和雅樂歸時正，葉公好尚渾疏闊，忽見真龍幾喪明。
賀左省新除韋拾遺
作者：鄭谷（唐）

初升諫署是真仙，浪透桃花恰五年。垂白郎官居座末，從此追飛何處去，金鸞殿與玉堂連。
右省張補闕茂樞同在諫垣連居光德新春賦詠聊以寄懷
作者：鄭谷（唐）

小梅零落雪欺殘，浩蕩窮愁豈易寬。唯有朗吟償晚景，十五年前諳苦節，知心不獨為同官。
右省補闕張茂樞同在諫垣鄰居光德迭和篇什…因抒酬寄
作者：鄭谷（唐）

何宋清名動粉闈，不才今日偶陳詩。考功豈敢聞題品，紫垣名士推揚切，為話心孤倍感知。
寄職方李員外
作者：鄭谷（唐）

曾袖篇章謁長卿，今來附鳳事何榮。星臨南省陪仙步，龍墀仗下天街暖，共看圭峰並馬行。
寄題詩僧秀公
作者：鄭谷（唐）

靈一心傳清塞心，可公吟後楚公吟。近來雅道相親少，冷曹孤宦甘寥落，多謝攜筇數訪尋。
東蜀春晚
作者：鄭穀（唐）

如此浮生更別離，可堪長慟送春歸。潼江水上楊花雪，剛逐孤舟繚繞飛。
永日有懷
作者：鄭穀（唐）

能消永日是摴蒱，坑塹由來似宦途。兩擲未終楗橛內，座中何惜為呼盧。
槐花
作者：鄭穀（唐）

毿毿金蕊撲晴空，舉子魂驚落照中。今日老郎猶有恨，昔年相虐十秋風。
小桃
作者：鄭穀（唐）

和煙和雨遮敷水，映竹映村連灞橋。撩亂春風耐寒令，到頭贏得杏花嬌。
長江縣經賈島墓
作者：鄭谷（唐）

水繞荒墳縣路斜，耕人訝我久諮嗟。重來兼恐無尋處，落日風吹鼓子花。
嘉陵
作者：鄭谷（唐）

細雨濕萋萋，人稀江日西。春愁腸已斷，不在子規啼。
中秋
作者：鄭谷（唐）

清香聞曉蓮，水國雨餘天。天氣正得所，客心剛悄然。亂兵何日息，故老幾人全。此際難消遣，從來未學禪。
朝謁
作者：鄭穀（唐）

捧日整朝簪，千官一片心。班趨黃道急，殿接紫宸深。威鳳回香扆，新鶯囀上林。小松含瑞露，春翠易成陰。
錦浦
作者：鄭穀（唐）

流落夜淒淒，春寒錦浦西。不甘花逐水，可惜雪成泥。病眼嫌燈近，離腸賴酒迷。憑君囑鵯鵊，莫向五更啼。
峨嵋山
作者：鄭谷（唐）

萬仞白雲端，經春雪未殘。夏消江峽滿，晴照蜀樓寒。造境知僧熟，歸林認鶴難。會須朝闕去，只有畫圖看。
蜀江有吊
作者：鄭穀（唐）

孟子有良策，惜哉今已而。徒將心體國，不識道消時。折檻未為切，沈湘何足悲。蒼蒼無問處，煙雨遍江蘺。
書村叟壁
作者：鄭穀（唐）

草肥朝牧牛，桑綠晚鳴鳩。列岫簷前見，清泉碓下流。春蔬和雨割，社酒向花篘。引我南陂去，籬邊有小舟。
題進士王駕郊居
作者：鄭穀（唐）

前山微有雨，永巷淨無塵。牛臥籬陰晚，鳩鳴村意春。時浮應寡合，道在不嫌貧。後徑臨陂水，菰蒲是切鄰。
題莊嚴寺休公院
作者：鄭穀（唐）

秋深庭色好，紅葉間青松。病客殘無著，吾師甚見容。疏鐘和細溜，高塔等遙峰。未省求名侶，頻於此地逢。
題興善寺
作者：鄭穀（唐）

寺在帝城陰，清虛勝二林。蘚侵隋畫暗，茶助越甌深。巢鶴和鐘唳，詩僧倚錫吟。煙莎後池水，前跡杳難尋。
宿澄泉蘭若
作者：鄭穀（唐）

山半古招提，空林雪月迷。亂流分石上，斜漢在松西。雲集寒庵宿，猿先曉磬啼。此心如了了，即此是曹溪。
送舉子下第東歸
作者：鄭谷（唐）

夫子道何孤，青雲未得途。詩書難舍魯，山水暫遊吳。野綠梅陰重，江春浪勢粗。秣陵兵役後，舊業半成蕪。
寄察院李侍禦文炬
作者：鄭谷（唐）

古柏間疏篁，清陰在印床。宿郊虔點饌，秋寺靜監香。參集行多揖，風儀見即莊。佇聞橫擘去，帷集諫書囊。
偶懷寄臺院孫端公棨
作者：鄭穀（唐）

才拙道仍孤，無何舍釣徒。班雖沾玉筍，香不近金爐。雨露瞻雙闕，煙波隔五湖。唯君應見念，曾共伏青蒲。
次韻和秀上人遊南五臺
作者：鄭穀（唐）

中峰曾到處，題記沒蒼苔。振錫傳深谷，翻經想舊臺。蒼松臨砌偃，驚鹿驀溪來。內殿評詩切，身迴心未回。
乖慵
作者：鄭穀（唐）

乖慵居竹裡，涼冷臥池東。一霎芰荷雨，幾回簾幕風。遠僧來扣寂，小吏笑書空。衰鬢霜供白，愁顏酒借紅。扇輕搖鷺羽，屏古畫漁翁。自得無端趣，琴棋舫子中。
南宮寓直
作者：鄭穀（唐）

寓直事非輕，宦孤憂且榮。制承黃紙重，詞見紫垣清。曉霽庭松色，風和禁漏聲。僧攜新茗伴，吏掃落花迎。鎖印詩心動，垂簾睡思生。粉廊曾試處，石柱昔賢名。來誤宮窗燕，啼疑苑樹鶯。殘陽應更好，歸促恨嚴城。
恩門小諫雨中乞菊栽
作者：鄭谷（唐）

握蘭將滿歲，栽菊伴吟詩。老去慵趨世，朝回獨繞籬。遞香風細細，澆綠水彌彌。只共山僧賞，何當國士移。孤根深有託，微雨正相宜。更待金英發，憑君插一枝。
荊渚八月十五夜值雨寄同年李嶼
作者：鄭穀（唐）

共待輝光夜，翻成黯澹秋。正宜清路望，潛起滴階愁。棹倚袁宏渚，簾垂庾亮樓。桂無香實落，蘭有露花休。玉漏添蕭索，金尊阻獻酬。明年佳景在，相約向神州。
寄左省張起居
作者：鄭穀（唐）

含香複記言，清秩稱當年。點筆非常筆，朝天最近天。家聲三相後，公事一人前。詩句江郎伏，書蹤寧氏傳。風標欺鷺鶴，才力湧沙泉。居僻貧無慮，名高退更堅。漁舟思靜泛，僧榻寄閑眠。訊息當彌入，絲綸的粲然。依棲常接跡，屬和舊盈編。開口人皆信，淒涼是謝氈。
前寄左省張起居一百言尋蒙唱酬見譽過實卻用舊韻重答
作者：鄭穀（唐）

減瘦經多難，憂傷集晚年。吟高風過樹，坐久夜涼天。旅退慚隨眾，孤飛怯向前。釣朋蓑叟在，藥術衲僧傳。鬢禿趨榮路，腸焦鄙盜泉。品徒誠有隔，推唱意何堅。寒地殊知感，秋燈耿不眠。從來甘默爾，自此倍怡然。蘭為官須握，蒲因學更編。預愁搖落後，子美笑無氈。
讀故許昌薛尚書詩集
作者：鄭穀（唐）

篇篇高且真，真為國風陳。澹薄雖師古，縱橫得意新。翦裁成幾篋，唱和是誰人。華嶽題無敵，黃河句絕倫。吟殘荔枝雨，詠徹海棠春。李白欺前輩，陶潛仰後塵。難忘嵩室下，不負蜀江濱。屬思看山眼，冥搜倚樹身。楷模勞夢想，諷誦爽精神。落筆空追愴，曾蒙借斧斤。
寧州道中
作者：楊夔（唐）

城枕蕭關路，胡兵日夕臨。唯憑一炬火，以慰萬人心。春老雪猶重，沙寒草不深。如何驅匹馬，向此獨閑吟。
尋九華王山人
作者：楊夔（唐）

下馬扣荊扉，相尋春半時。捫蘿盤磴險，疊石渡溪危。松夾莓苔徑，花藏薜荔籬。臥雲情自逸，名姓厭人知。
金陵逢張喬
作者：楊夔（唐）

殊鄉會面時，辛苦兩情知。有志年空過，無媒命共奇。吟餘春漏急，語舊酒巡遲。天爵如堪倚，休驚鬢上絲。
送鄒尊師歸洞庭
作者：楊夔（唐）

眾島在波心，曾居舊隱林。近聞飛檄急，轉憶臥雲深。賣藥唯供酒，歸舟只載琴。遙知明月夜，坐石自開襟。
送日東僧遊天臺
作者：楊夔（唐）

一瓶離日外，行指赤城中。去自重雲下，來從積水東。攀蘿躋石徑，掛錫憩松風。回首雞林道，唯應夢想通。
題甘露寺
作者：楊夔（唐）

高殿拂雲霓，登臨想虎溪。風勻帆影眾，煙亂鳥行迷。北倚波濤闊，南窺井邑低。滿城塵漠漠，隔岸草萋萋。虛閣延秋磬，澄江響暮鼙。客心還惜去，新月掛樓西。
送張相公出徵
作者：楊夔（唐）

得意在當年，登壇秉國權。漢推周勃重，晉讓趙宣賢。儒德尼丘降，兵鈐太白傳。援毫飛鳳藻，發匣吼龍泉。曆火金難耗，零霜桂益堅。從來稱玉潔，此更讓朱妍。鴛鷺臻門下，貔貅擁帳前。去知清朔漠，行不費陶甄。獻畫符中旨，推誠契上玄。願將班固筆，書頌勒燕然。
題鄭山人郊居
作者：楊夔（唐）

穀口今逢避世才，入門瀟灑絕塵埃。漁舟下釣乘風去，竹軒相對無言語，盡日南山不欲回。
題宣州延慶寺益公院
作者：楊夔（唐）

嘿坐能除萬種情，臘高兼有賜衣榮。講經舊說傾朝聽，長年門外無塵客，時見元戎駐旆旌。
寄當陽袁皓明府
作者：楊夔（唐）

高人為縣在南京，竹繞琴堂水繞城。地古既資攜酒興，百里甚堪留惠愛，莫教空說魯恭名。
送杜郎中入茶山修貢
作者：楊夔（唐）

一道澄瀾徹底清，仙郎輕棹出重城。採蘋虛得當時稱，謝公攜妓東山去，何似乘春奉詔行。
送鄭谷
作者：楊夔（唐）

春江瀲瀲清且急，春雨濛濛密複疏。一曲狂歌兩行淚，送君兼寄故鄉書。
自敘
作者：杜建徽（唐）

中劍斫耳缺，被箭射胛過。為將須有膽，有膽即無賈。
遊西湖
作者：沈韜文（唐）

□□□□□□□，菰米蘋花似故鄉。不是不歸歸未得，好風明月一思量。
贈和龍妙空禪師
作者：王繼勳（唐）

白麵山南靈慶院，茅齋道者雪峰禪。只棲雲樹兩三畝，誰知今日秋江畔，獨步醫王闡法筵。
題建造寺
作者：劉乙（唐）

曾看畫圖勞健羨，如今親見畫猶粗。減除天半石初泐，我來一聽支公論，自是吾身幻得吾。
句
作者：劉乙（唐）

掃石雲隨帚，耕山鳥傍人。
和贈和龍妙空禪師
作者：夏鴻（唐）

翰林遺跡鏡潭前，孤峭高僧此處禪。出為信門興化日，道果已圓名已遂，即看千匝繞香筵。
題青草湖神祠
作者：劉山甫（唐）

壞牆風雨幾經春，草色盈庭一座塵。自是神明無感應，盛衰何得卻由人。
漢宗廟樂舞辭
作者：張昭（唐）

高廟明靈再啟圖，金根玉輅幸神都。巢阿丹鳳銜書命，薦櫻鶴館笳簫咽，酌鬯金楹劍佩趨。星俎雲罍兼魯禮，薦豆奉觴親玉幾，配天合祖耀璿樞。受釐飲酒皇歡洽，
農家
作者：顏仁鬱（唐）

夜半呼兒趁曉耕，羸牛無力漸艱行。時人不識農家苦，將謂田中穀自生。
山居
作者：顏仁鬱（唐）

柏樹松陰覆竹齋，罷燒藥灶縱高懷。世間應少山間景，雲繞青松水繞階。
春日寓感
作者：王延彬（唐）

兩衙前後訟堂清，軟錦披袍擁鼻行。雨後綠苔侵履跡，也解為詩也為政，儂家何似謝宣城。
哭徐夤
作者：王延彬（唐）

延壽溪頭歎逝波，古今人事半銷磨。昔除正字今何在，所謂人生能幾何。
詠舞
作者：蕭德言（唐）

低身鏘玉佩，舉袖拂羅衣。對簷疑燕起，映雪似花飛。
過嚴君平古井
作者：鄭世翼（唐）

嚴平本高尚，遠蹈古人風。賣卜成都市，流名大漢中。舊井改人世，寒泉久不通。年多既罷汲，無禽乃遂空。如何屬秋氣，唯見落雙桐。
登北邙還望京洛
作者：鄭世翼（唐）

步登北邙阪，踟躕聊寫望。宛洛盛皇居，規模窮大壯。三河分設險，兩崤資巨防。飛觀紫煙中，層臺碧雲上。青槐夾馳道，迢迢修且曠。左右多第宅，參差居將相。清晨謁帝返，車馬相追訪。胥徒各異流，文物紛殊狀。囂塵暗天起，簫管從風颺。伊餘孤且直，生平獨淪喪。山幽有桂叢，何為坐惆悵。
巫山高
作者：鄭世翼（唐）

巫山淩太清，岧嶢類削成。霏霏暮雨合，靄靄朝雲生。危峰入鳥道，深谷寫猿聲。別有幽棲客，淹留攀桂情。
看新婚
作者：鄭世翼（唐）

初笄夢桃李，新妝應摽梅。疑逐朝雲去，翻隨暮雨來。雜佩含風響，叢花隔扇開。姮娥對此夕，何用久裴回。
見佳人負錢出路
作者：鄭世翼（唐）

獨負千金價，應從買笑來。只持難發口，經為幾人開。
送金竟陵入蜀
作者：崔信明（唐）

金門去蜀道，玉壘望長安。豈言千里遠，方尋九折難。西上君飛蓋，東歸我掛冠。猿聲出峽斷，月彩落江寒。從今與君別，花月幾新殘。
句
作者：崔信明（唐）

楓落吳江冷。
侍宴詠石榴
作者：孔紹安（唐）

可惜庭中樹，移根逐漢臣。只為來時晚，花開不及春。
詠夭桃
作者：孔紹安（唐）

結葉還臨影，飛香欲遍空。不意餘花落，翻沉露井中。
贈蔡君
作者：孔紹安（唐）

疇昔同幽谷，伊爾遷喬木。赫奕盛青紫，討論窮簡牘。
結客少年場行
作者：孔紹安（唐）

結客佩吳鉤，橫行度隴頭。雁在弓前落，雲從陣後浮。吳師驚燧象，燕將警奔牛。轉蓬飛不息，冰河結未流。若使三邊定，當封萬戶侯。
傷顧學士
作者：孔紹安（唐）

迢遞雙崤道，超忽三川湄。此中俱失路，思君不可思。遊人行變橘，逝者遽焚芝。憶昔江湖上，同詠子衿詩。何言陵穀徙，翻驚鄰笛悲。陳根非席卉，繐帳異書帷。與善成空說，殲良信在茲。今日嚴夫子，哀命不哀時。
別徐永元秀才
作者：孔紹安（唐）

金湯既失險，玉石乃同焚。墜葉還相覆，落羽更為群。豈謂三秋節，重傷千里分。遠離弦易轉，幽咽水難聞。欲識相思處，山川間白雲。
落葉
作者：孔紹安（唐）

早秋驚落葉，飄零似客心。翻飛未肯下，猶言惜故林。
踏歌詞三首
作者：謝偃（唐）

春景嬌春臺，新露泣新梅。春葉參差吐，新花重疊開。花影飛鶯去，歌聲度鳥來。倩看飄颻雪，何如舞袖回。逶迤度香閣，顧步出蘭閨。欲繞鴛鴦殿，先過桃李蹊。風帶舒還卷，簪花舉複低。欲問今宵樂，但聽歌聲齊。夜久星沉沒，更深月影斜。裙輕才動佩，鬟薄不勝花。細風吹寶袂，輕露濕紅紗。相看樂未已，蘭燈照九華。
樂府新歌應教
作者：謝偃（唐）

青樓綺閣已含春，凝妝豔粉複如神。細細輕裙全漏影，紫燕欲飛先繞棟，黃鶯始哢即嬌人。撩亂垂絲昏柳陌，
奉和出潁至淮應令
作者：蔡允恭（唐）

久倦川塗曲，忽此望淮圻。波長泛淼淼，眺迥情依依。稍覺金烏轉，漸見錦帆稀。欲知仁化洽，謳歌滿路歸。
和衛尉寺柳
作者：杜之松（唐）

漢將本屯營，遼河有戍城。大夫曾取姓，先生亦得名。高枝拂遠雁，疏影度遙星。不辭攀折苦，為入管絃聲。
答王無功冬夜載酒鄉館
作者：崔善為（唐）

頒條忝貴郡，懸榻久相望。處士同楊鄭，邦君謝李疆。詎知方擁彗，逢子敬惟桑。明朝蓬戶側，會自謁任棠。
答王無功九日
作者：崔善為（唐）

秋來菊花氣，深山客重尋。露葉疑涵玉，風花似散金。摘來還泛酒，獨坐即徐斟。王弘貪自醉，無複覓楊林。
答王無功問故園
作者：朱仲晦（唐）

我從銅州來，見子上京客。問我故鄉事，慰子羈旅色。子問我所知，我對子應識。朋遊總強健，童稚各長成。華宗盛文史，連牆富池亭。獨子園最古，舊林間新坰。柳行隨堤勢，茅齋看地形。竹從去年移，梅是今年榮。渠水經夏響，石苔終歲青。院果早晚熟，林花先後明。語罷相歎息，浩然起深情。歸哉且五鬥，餉子東皋耕。
從軍行
作者：王宏（唐）

兒生三日掌上珠，燕頷猿肱穠李膚。十五學劍北擊胡，可憐少年把手時，黃鳥雙飛梨花白。秦王築城三千里，從來戰鬥不求勳，殺身為君君不聞。鳳凰樓上吹急管，
文德皇后輓歌
作者：朱子奢（唐）

神京背紫陌，縞駟結行輈。北去橫橋道，西分清渭流。寒光向壟沒，霜氣入松楸。今日泉臺路，非是濯龍遊。
大酺樂
作者：張文收（唐）

淚滴珠難盡，容殘玉易銷。倘隨明月去，莫道夢魂遙。
與琳法師
作者：毛明素（唐）

冶長倦縲絏，韓安歎死灰。始驗山中木，方知貴不材。
題陳將軍別墅
作者：李鹹用（唐）

明王獵士猶疏在，巖谷安居最有才。高虎壯言知鬼伏，不獨春光堪醉客，庭除長見好花開。
湘浦有懷
作者：李鹹用（唐）

鴻雁哀哀背朔方，餘霞倒影畫瀟湘。長汀細草愁春浪，儂家本是持竿者，為愛明時入帝鄉。
題陳處士山居
作者：李鹹用（唐）

蓮繞閑亭柳繞池，蟬吟暮色一枝枝。未逢皇澤搜遺逸，樵童牧豎勞相問，巖穴從來出帝師。
和蔣進士秋日
作者：李鹹用（唐）

晚雨霏微思杪秋，不堪才子尚羈遊。塵隨別騎東西急，男兒但得功名立，縱是深恩亦易酬。
陳正字山居
作者：李鹹用（唐）

一葉閑飛斜照裡，江南仲蔚在蓬蒿。天衢雲險駑駘蹇，此中即是神仙地，引手何妨一釣鼇。
與劉三禮陳孝廉言志
作者：李鹹用（唐）

真宰無私造化均，年年分散月中春。皆期早躡青雲路，大須審固穿楊箭，莫遣參差鬢雪新。
秋日送嚴湘侍禦歸京
作者：李鹹用（唐）

蟾影珪圓湖始波，楚人相別恨偏多。知君有路升霄漢，誰聽甯戚敲牛角，月落星稀一曲歌。
題王處士山居
作者：李鹹用（唐）

雲木沉沉夏亦寒，此中幽隱幾經年。無多別業供王稅，干戈蝟起能高臥，只個逍遙是謫仙。
謝所知
作者：李鹹用（唐）

狂歌狂舞慰風塵，心下多端亦懶言。早是亂離輕歲月，卻愧此時叨厚遇，他年何以報深恩。
秋望
作者：李鹹用（唐）

雲陰慘澹柳陰稀，遊子天涯一望時。風閃雁行疏又密，未達誰能多歎息，塵埃爭損得男兒。
送譚孝廉赴舉
作者：李鹹用（唐）

鼓鼙聲裡尋詩禮，戈戟林間入鎬京。好事盡從難處得，吾道近來稀後進，善開金口答公卿。
途中逢友人
作者：李鹹用（唐）

大道將窮阮籍哀，紅塵深翳步遲回。皇天有意自寒暑，相逢且快眼前事，莫厭狂歌酒百杯。
和人湘中作
作者：李鹹用（唐）

湘川湘岸兩荒涼，孤雁號空動旅腸。一棹寒波思範蠡，不及東流趨廣漢，臣心日夜與天長。
贈陳望堯
作者：李鹹用（唐）

若說精通事藝長，詞人爭及孝廉郎。秋螢短焰難盈案，明時公道還堪信，莫遣錐鋒久在囊。
宿漁家
作者：李鹹用（唐）

促杼聲繁螢影多，江邊秋興獨難過。雲遮月桂幾枝恨，陶家壁上精靈物，風雨未來終是梭。
旅館秋夕
作者：李鹹用（唐）

牢落生涯在水鄉，只思歸去泛滄浪。秋風螢影隨高柳，若教名路無知己，匹馬塵中是自忙。
悼範攄處士
作者：李鹹用（唐）

家在五雲溪畔住，身遊巫峽作閒人。安車未至柴關外，到頭積善成何事，天地茫茫秋又春。
送人
作者：李鹹用（唐）

一軸煙花滿口香，諸侯相見肯相忘。未聞珪璧為人棄，眼前多少難甘事，自古男兒當自強。
春暮途中
作者：李鹹用（唐）

細雨如塵散暖空，數峰春色在雲中。須知觸目皆成恨，誰能會得乾坤意，九土枯榮自不同。
題陳正字林亭
作者：李鹹用（唐）

曉煙輕翠拂簾飛，黃葉飄零弄所思。正是低摧吾道日，賴有平原憐賤子，滿亭山色惜吟詩。
送從兄入京
作者：李鹹用（唐）

柳轉春心梅豔香，相看江上恨何長。多情流水引歸思，雲帆高掛一揮手，目送煙霄雁斷行。
秋夕書懷寄所知
作者：李鹹用（唐）

秋螢一點雨中飛，獨立黃昏思所知。三島路遙身汩沒，不向故人言此事，異鄉誰更念棲遲。
酬進士秦顒若
作者：李鹹用（唐）

鶯默平林燕別軒，相逢相笑話生前。低飛旅恨看霜葉，何勞悵望風雷便，且混魚龍黷武年。
山中夜坐寄故里友生
作者：李鹹用（唐）

輾轉簷前睡不成，一床山月竹風清。蟲聲促促催鄉夢，可憐任永真堅白，淨洗雙眸看太平。
物情
作者：李鹹用（唐）

誰分萬類二儀間，稟性高卑各自然。野鶴不棲蔥蒨樹，成是敗非如賦命，更教何處認愚賢。
金谷園
作者：李鹹用（唐）

石家舊地聊登望，寵辱從茲信可驚。鳥度野花迷錦障，多積黃金買刑戮，千秋成得綠珠名。
投所知
作者：李鹹用（唐）

手欠東堂桂一枝，家書不敢便言歸。掛簷晚雨思山閣，誰能借與摶扶勢，萬裡飄飄試一飛。
贈友弟
作者：李鹹用（唐）

螢焰燒心雪眼勞，未逢佳夢見三刀。他時詎有鹽梅味，誰能終歲搖赬尾，唯唯洋洋向碧濤。
春日喜逢鄉人劉松
作者：李鹹用（唐）

故人不見五春風，異地相逢嶽影中。舊業久拋耕釣侶，莫把少年愁過日，一尊須對夕陽空。
夏日別餘秀才
作者：李鹹用（唐）

嶽麓雲深麥雨秋，滿傾杯酒對湘流。沙邊細柳牽行色，鏡機沖漠非吾事，自要青雲識五侯。
廬陵九日
作者：李鹹用（唐）

菊花山在碧江東，冷酒清吟興莫窮。四十三年秋裡過，竟日開門無客至，笛聲迢遞夕陽中。
和人遊東林
作者：李鹹用（唐）

一從張野臥雲林，勝概誰人更解尋。黃鳥不能言往事，始欲共君重悵望，紫霄峰外日沉沉。
和彭進士秋日遊靖居山寺
作者：李鹹用（唐）

秋山入望已無塵，況得閒遊謝事頻。問著盡能言祖祖，自笑未曾同逸步，終非宗炳社中人。
和彭進士感懷
作者：李鹹用（唐）

人生誰肯便甘休，遇酒逢花且共遊。若向雲衢陪驥尾，四海英雄多獨斷，不知何者是長籌。
寄題從兄坤載村居
作者：李鹹用（唐）

鄰並無非樵釣者，莊生物論宛然齊。雨中寒樹愁鴟立，覆巢破卵方堪懼，取次梧桐鳳且棲。
送黃賓於赴舉
作者：李鹹用（唐）

秋風昨夜滿瀟湘，衰柳殘蟬思客腸。早是亂來無勝事，漁父不須探去意，一枝春褭月中央。
冬日喜逢吳價
作者：李鹹用（唐）

垂楊煙薄井梧空，千里遊人駐斷蓬。志意不因多事改，窮達他年如賦命，且陶真性一杯中。
題劉處士居
作者：李鹹用（唐）

壓破嵐光半畝餘，竹軒蘭砌共清虛。泉經小檻聲長急，干戈謾道因天意，渭水高人自釣魚。
送李尊師歸臨川
作者：李鹹用（唐）

蟠桃一別幾千春，謫下人間作至人。塵外煙霞吟不盡，辭我麻姑山畔去，蔡經蹤跡必相親。
投知
作者：李鹹用（唐）

西望長安路幾千，遲回不為別家難。酌量才地心雖動，嘶風重訴牽鹽恥，伯樂何妨轉眼看。
吳處士寄香兼勸入道
作者：李鹹用（唐）

謝寄精專一撚香，勸予朝禮仕虛皇。須知十極皆臣妾，但居平易俟天命，便是長生不死鄉。
草蟲
作者：李鹹用（唐）

如繰如織暮eV々，應節催年使我愁。行客語停孤店月，須付畫堂蘭燭畔，歌懷醉耳兩悠悠。
詠柳
作者：李鹹用（唐）

日近煙饒還有意，東垣西掖幾千株。牽仍別恨知難盡，天應繡出繁華景，處處茸絲惹路衢。
寄所知
作者：李鹹用（唐）

曾將俎豆為兒戲，爭奈干戈阻素心。遁去不同秦客逐，從道趣時身計拙，如非所好肯開襟。
雪
作者：李鹹用（唐）

上帝無私意甚微，欲教霖雨更光輝。也知出處花相似，高樓四望吟魂斂，卻憶明皇月殿歸。
緋桃花
作者：李鹹用（唐）

茫茫天意為誰留，深染夭桃備勝遊。未醉已知醒後憶，何事梨花空似雪，也稱春色是悠悠。
同友人秋日登庾樓
作者：李鹹用（唐）

蘭摧菊暗不勝秋，倚著高樓思莫收。六代風光無問處，欲學仲宣知是否，臂弓腰劍逐時流。
和人詠雪
作者：李鹹用（唐）

輕輕玉疊向風加，襟袖誰能認六葩。高岫人迷千尺布，公子樽前流遠思，不知何處客程賒。
和友人喜相遇十首
作者：李鹹用（唐）

為儒自愧已多年，文賦歌詩路不專。肯信披沙難見寶，且固初心希一試，箭穿正鵠豈無緣。揣情摩意已無功，只把篇章助國風。宋玉謾誇雲雨會，難世好居郊野地，出門常喜與人同。惠子休驚學五車，沛公方起斬長蛇。六雄互欲吞諸國，人生心口宜相副，莫使堯階草勢斜。不傍江煙訪所思，更應無處展愁眉。數杯竹閣花殘酒，非窮非達非高尚，冷笑行藏只獨知。閑吟閑坐道相應，遠想南華亦自矜。拋擲家鄉輕似夢，唯仗十篇金玉韻，此中高旨莫階升。已向丘門老此軀，可堪空作小人儒。吟中景象千般有，短衣甯倦重修謁，誰識高陽舊酒徒。松桂寒多眾木分，輕浮如葉自紛紜。韶鹹古曲教誰愛，相逢莫厭杯中酒，同醉同醒只有君。還淳反樸已難期，依德依仁敢暫違。寡慾自應剛正立，年紀少他蘧伯玉，幸因多難早知非。麻衣未識帝城塵，四十為儒是病身。有恨不關銜國恥，一種愛閑閑不得，混時行止卻應真。任說天長海影沈，友朋情比未為深。唯應樂處無虛日，他年有要玄珠者，赤水縈紆試一尋。
依韻修睦上人山居十首
作者：李鹹用（唐）

生身便在亂離間，遇柳尋花作麼看。老去轉諳無是事，覆載我徒爭會得，大鵬飛尚未知寬。雲泉日日長松寺，絲管年年細柳營。靜躁殊途知自識，若見淨名居士語，逍遙全不讓莊生。莫言天道終難定，須信人心儘自輕。宣室三千雖有恨，不是不同明主意，懶將唇舌與齊烹。不論軒冕及漁樵，性與情違漸漸遙。季子禍從憐富貴，好學堯民偎舜日，短裁孤竹理雲韶。春風春雨一何頻，望極空江覺損神。鶯有來由重入谷，賴是水鄉樗櫟賤，滿爐紅焰且相親。三十年來要自觀，履春冰恐未為難。自於南國同埋劍，多慚幸住匡山下，偷得穠嵐坐臥看。畹蘭未必因香折，湖象多應為齒焚。兼濟直饒同巨楫，閑憑竹軒遊子過，替他愁見日西曛。何事深山嘯複歌，短弓長劍不如他。且圖青史垂名穩，人生若得逢堯舜，便是巢由亦易過。太玄太易小窗明，古義尋來醉複醒。西伯縱逢頭已白，此景得閒閑去得，人間無事不曾經。壯氣雖同德不同，項王何似王江東。鄉歌寂寂荒丘月，吟君十首山中作，方覺多端總是空。
同友生春夜聞雨
作者：李鹹用（唐）

春雨三更洗物華，亂和絲竹響豪家。滴繁知在長條柳，此時童叟渾無夢，為喜流膏潤穀芽。
同友生題僧院杜鵑花
作者：李鹹用（唐）

若比眾芳應有在，難同上品是中春。牡丹為性疏南國，鶴林太盛今空地，莫放枝條出四鄰。
春日題陳正字林亭
作者：李鹹用（唐）

週迴勝異似仙鄉，稍減愁人日月長。幕繞虛簷高岫色，南北近來多少事，數聲橫笛怨斜陽。
送河南韋主簿歸京
作者：李鹹用（唐）

巖風愛日淚闌幹，去住情途各萬端。世亂敢言離別易，見說滿朝親友在，肯教憔悴出長安。
喻道
作者：李鹹用（唐）

漢武秦皇漫苦辛，那思俗骨本含真。不知流水潛催老，長生客待仙桃餌，月裡嬋娟笑煞人。
山中
作者：李鹹用（唐）

一簇煙霞榮辱外，秋山留得傍簷楹。朝鐘暮鼓不到耳，尋思阮籍當時意，豈是途窮泣利名。
同玄昶上人觀山榴
作者：李鹹用（唐）

病隨支遁偶行行，正見榴花獨滿庭。瘦竹成林人不看，卻應著得強青青。
別李將軍
作者：李鹹用（唐）

一拜虯髭便受恩，宮門細柳五搖春。男兒自古多離別，懶對英雄淚滿巾。
早雞
作者：李鹹用（唐）

錦翅朱冠驚四鄰，稻粱恩重職司晨。不知下土兵難戢，但報明時向國人。
別友
作者：李鹹用（唐）

北吹微微動旅情，不堪分手在平明。寒雞不待東方曙，喚起徵人蹋月行。
奉和聖制從蓬萊向興慶閣道中留春雨中春望之作應制
作者：王維（唐）

渭水自縈秦塞曲，黃山舊繞漢宮斜。鑾輿迥出千門柳，為乘陽氣行時令，不是宸遊玩物華。
大同殿柱產玉芝龍池上有慶雲神光照殿百官共覩聖恩便賜宴樂敢書即事
作者：王維（唐）

欲笑周文歌宴鎬，遙輕漢武樂橫汾。豈知玉殿生三秀，共歡天意同人意，萬歲千秋奉聖君。
敕賜百官櫻桃
作者：王維（唐）

芙蓉闕下會千官，紫禁朱櫻出上闌。才是寢園春薦後，飽食不須愁內熱，大官還有蔗漿寒。
敕借岐王九成宮避暑應教
作者：王維（唐）

帝子遠辭丹鳳闕，天書遙借翠微宮。隔窗雲霧生衣上，仙家未必能勝此，何事吹笙向碧空。
和賈舍人早朝大明宮之作
作者：王維（唐）

絳幘雞人送曉籌，尚衣方進翠雲裘。九天閶闔開宮殿，朝罷須裁五色詔，佩聲歸向鳳池頭。
和太常韋主簿五郎溫湯寓目之作
作者：王維（唐）

漢主離宮接露臺，秦川一半夕陽開。青山儘是朱旗繞，聞道甘泉能獻賦，懸知獨有子雲才。
苑舍人能書梵字兼達梵音，皆曲盡其妙，戲為之贈
作者：王維（唐）

名儒待詔滿公車。才子為郎典石渠。蓮花法藏心懸悟，故舊相望在三事，願君莫厭承明廬。
重酬苑郎中
作者：王維（唐）

何幸含香奉至尊，多慚未報主人恩。草木盡能酬雨露，揚子解嘲徒自遣，馮唐已老複何論。
酬郭給事
作者：王維（唐）

洞門高閣靄餘輝，桃李陰陰柳絮飛。禁裡疏鐘官舍晚，強欲從君無那老，將因臥病解朝衣。
出塞
作者：王維（唐）

居延城外獵天驕，白草連山野火燒。暮雲空磧時驅馬，玉靶角弓珠勒馬，漢家將賜霍嫖姚。
既蒙宥罪旋復拜官伏感聖恩竊書鄙意兼奉簡新除使君等諸公
作者：王維（唐）

忽蒙漢詔還冠冕，始覺殷王解網羅。日比皇明猶自暗，聞道百城新佩印，還來雙闕共鳴珂。
送方尊師歸嵩山
作者：王維（唐）

仙官欲往九龍潭，旄節朱幡倚石龕。山壓天中半天上，借問迎來雙白鶴，已曾衡嶽送蘇耽。
送楊少府貶郴州
作者：王維（唐）

明到衡山與洞庭，若為秋月聽猿聲。愁看北渚三湘遠，長沙不久留才子，賈誼何須吊屈平。
過乘如禪師蕭居士嵩丘蘭若
作者：王維（唐）

無著天親弟與兄，嵩丘蘭若一峰晴。食隨鳴磬巢烏下，深洞長松何所有，儼然天竺古先生。
春日與裴迪過新昌裡訪呂逸人不遇
作者：王維（唐）

桃源一向絕風塵，柳市南頭訪隱淪。到門不敢題凡鳥，閉戶著書多歲月，種松皆老作龍鱗。
酌酒與裴迪
作者：王維（唐）

酌酒與君君自寬，人情翻覆似波瀾。白首相知猶按劍，世事浮雲何足問，不如高臥且加餐。
輞川別業
作者：王維（唐）

不到東山向一年，歸來才及種春田。雨中草色綠堪染，披衣倒屣且相見，相歡語笑衡門前。
早秋山中作
作者：王維（唐）

無才不敢累明時，思向東溪守故籬。豈厭尚平婚嫁早，寂寞柴門人不到，空林獨與白雲期。
積雨輞川莊作
作者：王維（唐）

積雨空林煙火遲，蒸藜炊黍餉東菑。漠漠水田飛白鷺，野老與人爭席罷，海鷗何事更相疑。
聽百舌鳥
作者：王維（唐）

上蘭門外草萋萋，未央宮中花裡棲。亦有相隨過御苑，萬戶千門應覺曉，建章何必聽鳴雞。
息夫人
作者：王維（唐）

莫以今時寵，難忘舊日恩。看花滿眼淚，不共楚王言。
班婕妤三首
作者：王維（唐）

玉窗螢影度，金殿人聲絕。秋夜守羅帷，孤燈耿不滅。宮殿生秋草，君王恩幸疏。那堪聞鳳吹，門外度金輿。怪來妝閣閉，朝下不相迎。總向春園裡，花間笑語聲。
輞川集：孟城坳
作者：王維（唐）

新家孟城口，古木餘衰柳。來者複為誰，空悲昔人有。
輞川集：華子岡
作者：王維（唐）

飛鳥去不窮，連山複秋色。上下華子岡，惆悵情何極。
輞川集：文杏館
作者：王維（唐）

文杏裁為梁，香茅結為宇。不知棟裡雲，去作人間雨。
輞川集：斤竹嶺
作者：王維（唐）

檀欒映空曲，青翠漾漣漪。暗入商山路，樵人不可知。
輞川集：鹿柴
作者：王維（唐）

空山不見人，但聞人語響。返景入深林，複照青苔上。
輞川集：木蘭柴
作者：王維（唐）

秋山斂餘照，飛鳥逐前侶。彩翠時分明，夕嵐無處所。
輞川集：茱萸沜
作者：王維（唐）

結實紅且綠，複如花更開。山中儻留客，置此芙蓉杯。
輞川集：宮槐陌
作者：王維（唐）

仄徑蔭宮槐，幽陰多綠苔。應門但迎掃，畏有山僧來。
輞川集：臨湖亭
作者：王維（唐）

輕舸迎上客，悠悠湖上來。當軒對尊酒，四面芙蓉開。
輞川集：南垞
作者：王維（唐）

輕舟南垞去，北垞淼難即。隔浦望人家，遙遙不相識。
輞川集：欹湖
作者：王維（唐）

吹簫淩極浦，日暮送夫君。湖上一回首，青山卷白雲。
輞川集：柳浪
作者：王維（唐）

分行接綺樹，倒影入清漪。不學禦溝上，春風傷別離。
輞川集：欒家瀨
作者：王維（唐）

颯颯秋雨中，淺淺石溜瀉。跳波自相濺，白鷺驚複下。
輞川集：金屑泉
作者：王維（唐）

日飲金屑泉，少當千餘歲。翠鳳翊文螭，羽節朝玉帝。
輞川集：白石灘
作者：王維（唐）

清淺白石灘，綠蒲向堪把。家住水東西，浣紗明月下。
輞川集：北垞
作者：王維（唐）

北垞湖水北，雜樹映朱闌。逶迤南川水，明滅青林端。
輞川集：竹裡館
作者：王維（唐）

獨坐幽篁裡，彈琴複長嘯。深林人不知，明月來相照。
輞川集：辛夷塢
作者：王維（唐）

木末芙蓉花，山中發紅萼。澗戶寂無人，紛紛開且落。
輞川集：漆園
作者：王維（唐）

古人非傲吏，自闕經世務。偶寄一微官，婆娑數株樹。
輞川集：椒園
作者：王維（唐）

桂尊迎帝子，杜若贈佳人。椒漿奠瑤席，欲下雲中君。
皇甫嶽雲溪雜題五首：鳥鳴澗
作者：王維（唐）

人閑桂花落，夜靜春山空。月出驚山鳥，時鳴春澗中。
皇甫嶽雲溪雜題五首：蓮花塢
作者：王維（唐）

日日採蓮去，洲長多暮歸。弄篙莫濺水，畏濕紅蓮衣。
皇甫嶽雲溪雜題五首：鸕鷀堰
作者：王維（唐）

乍向紅蓮沒，複出清蒲颺。獨立何褵褷，銜魚古查上。
皇甫嶽雲溪雜題五首：上平田
作者：王維（唐）

朝耕上平田，暮耕上平田。借問問津者，寧知沮溺賢。
皇甫嶽雲溪雜題五首：萍池
作者：王維（唐）

春池深且廣，會待輕舟回。靡靡綠萍合，垂楊掃複開。
答裴迪輞口遇雨憶終南山之作
作者：王維（唐）

淼淼寒流廣，蒼蒼秋雨晦。君問終南山，心知白雲外。
山中寄諸弟妹
作者：王維（唐）

山中多法侶，禪誦自為群。城郭遙相望，唯應見白雲。
聞裴秀才迪吟詩因戲贈
作者：王維（唐）

猿吟一何苦，愁朝複悲夕。莫作巫峽聲，腸斷秋江客。
贈韋穆十八
作者：王維（唐）

與君青眼客，共有白雲心。不向東山去，日令春草深。
送別
作者：王維（唐）

山中相送罷，日暮掩柴扉。春草明年綠，王孫歸不歸。
臨高臺送黎拾遺
作者：王維（唐）

相送臨高臺，川原杳何極。日暮飛鳥還，行人去不息。
別輞川別業
作者：王維（唐）

依遲動車馬，惆悵出松蘿。忍別青山去，其如綠水何。